**אלקודס (ירושלים) היא בירת פלסטין!**

***ההכרה של טראמפ בירושלים כבירת ישראל "תפתח את שערי הגיהינום" עבור המערב! התארגנו למען אינתיפאדה עממית - בפלסטין, בעולם הערבי, המוסלמי והגלובלי!***

גילוי דעת משותף למזכירות העולמית של הזרם הקומוניסטי המהפכני העולמי (RCIT) והליגה הסוציאליסטית האינטרנציונליסטית (ישראל/פלסטין הכבושה), 06.12.2017, [www.thecommunists.net](http://www.thecommunists.net), <http://the-isleague.com/>.

1. היום נשיא ארצות הברית טראמפ הכיר באופן רשמי בירושלים כבירת ישראל. הוא הורה לפתוח בתהליך העברת השגרירות האמריקאית אל העיר. מדובר בשבירה חדה מקו מדיניות החוץ המסורתי של וושינגטון, אשר במסגרתו ארצות הברית תמכה באופן עקבי במדינת האפרטהייד הציונית מבחינה פוליטית, כלכלית וצבאית, אולם הקפידה לשמור על מראית עין כאילו היא מכברת את החוק הבינלאומי ומסרבת להכיר בסיפוח הישראלי את ירושלים. החלטת הממשל האמריקאי מהווה תמיכה גלויה ורשמית למדיניות הכיבוש הישראלית.

2. החלטתה של וושינגטון מהווה פרובוקציה חסרת תקדים כנגד העם הפלסטיני והאומה הערבית והאסלאמית כולה. אין היא אלא כאצבע בעין מצד האימפריאליזם האמריקאי בתמיכה ללא תנאי במדינה הברברית הציונית וכל מעשי הטבח, הטיהור האתני והכיבוש כנגד העם הפלסטיני. היא מסמלת את גאוותנותם של האדונים האימפריאליסטים כנגד החלק המדוכא והמושפל של המין האנושי בכל רחבי העולם. אין זה מפתיע כי אף ממשלה בעולם לא העזה להכיר באופן רשמי בירושלים כברית ישראל עד לרגע זה. אולם טראמפ - התגלמות הגזענות, הבורות והריקבון המוסרי של האימפריאליזם - החליט בכל זאת לנקוט בצעד מסוג זה.

3. האימאם הגדול של אוניברסיטת אלאזהר בקהיר, המרכז הגבוה ביותר ללימודי דת בעולם האסלאמי-סוני אמר כי התכנית של ארצות הברית, להעביר את השגרירות לירושלים, "תפתח את השערים לגיהינום עבור המערב". ארגון ההתנגדות הפלסטיני, חמאס, קרא לבני העם הפלסטיני ולכל שאר הפלגים להפוך את יום שישי ליום זעם כנגד הכיבוש הישראלי. בתגובה להעברת השגרירות האמריקאית והכרה בירושלים כבירת ישראל פלגים פלסטינים נוספים קוראים למחאות ותהלוכות מחאה מדי יום במשך השבוע החל מיום רביעי. אפילו ממשלות השותפות למזימה של טראמפ, לחסל את ההתנגדות הפלסטינית והמהפכה הסורית, דוגמת ערב הסעודית, ירדן וטורקיה, נאלצו להרים קולן במחאה כנגד הפרובוקציה. מחאה זו גם הובעה על ידי עבאס ואנשיו ברמאללה.

4. הזרם הקומוניסטי המהפכני העולמי (RCIT) מבקש לבטא רשמית סולידריות בלתי-מותנית עם פעולות המחאה של הפלסטינים, הערבים, המוסלמים וכל שוחרי החירות בכל רחבי העולם! ה-RCIT, כמו גם הארגון שקדם לו וכן תומכיו בפלסטין הכבושה נאבקו במשך עשורים כנגד הדיכוי הברברי הציוני את העם הפלסטיני. הסולידריות שלנו עם אחיותינו ואחינו הפלסטינים תמשיך להתקיים כל עוד לא הושגה חירות מלאה והישות הציונית לא הוחלפה בפלסטין אדומה וחופשית עם זכויות אזרחיות שוות הן לערבים והן ליהודים הישראלים!

5. אנו רואים כמשימה דחופה לפעול למען סיכול המזימה של הרשות הפלסטינית לחסל את ההתנגדות לכיבוש הישראלי. אנו נפעל למען עצירתן לאלתר של כל מישורי שיתוף הפעולה בין הרשות הפלסטינית למדינת ישראל! אנו נפעל למען אינתיפאדה של העם! למען הקמתן של ועדות פעולה עממיות, ועדות הגנה עצמית, בהן ייקחו חלק פלסטינים בני ובנות מעמד הפועלים, האיכרים העניים והנוער במקומות העבודה, בעיירות ובכפרים!

6. היום הפלסטינים זקוקים לסולידריות בינלאומית יותר מתמיד. יש לזעזע את כל העולם דרך הפגנות התנגדות להכרה בירושלים כבירת ישראל ולכיבוש הציוני. הפגינו לפני השגרירויות של ישראל ושל ארצות הברית; תמכו בפעולות מחאה נגד מדינת ישראל; הכריחו את הממשלות בעולם להפסיק את התמיכה הכלכלית, הפוליטית והצבאית בישראל.

***לא להכרה בירושלים כבירת ישראל! למען הפגנות לפני השגרירות של ישראל וארצות הברית!***

***למען חידוש האינתיפאדה העממית!***

***למען וועדות פעולה והגנה עצמית על בסיס פועלים ופלאחים במקומות העבודה, בכפרים ובערים!***

***למען סולידריות בינלאומית הכוללת הפגנות המוניות ופעולות עממיות כנגד ישראל!***

***לעצור את התמיכה הכלכלית, הפוליטית והצבאית לישראל!***

***לסלק את המצור של ישראל על עזה! פועלים ופלאחים מצריים - שברו את המצור של משטרו של א-סיסי על עזה!***

***פועלים וצעירים ישראלים - הפנו זעמכם כנגד הדמגוגים הגזעניים. הגנו על הפלסטינים כנגד המתנחלים הריאקציונרים, הכנופיות הפשיסטיות והצבא!***

***למען פלסטין חופשית ואדומה!***

***חברו את המהפכה הערבית עם המאבק הפלסטיני! תמכו במהפכה הסורית כנגד הדיקטטורה הריאקציונרית של אסד! להפיל את ממשלת הדיקטטורה הצבאית של גנרל א-סיסי!***

***קדימה לבניית מפלגת פועלים, כחלק ממפלגה עולמית, למען מהפכה סוציאליסטית!***

הרוצה להכיר טוב יותר את העמדות של ה-RCIT מוזמן לקרוא את המאמרים הבאים באתר ה-RCIT:

website: https://www.thecommunists.net/worldwide/africa-and-middle-east/ as well at http://the-isleague.com/.

ISL: Al-Aqsa Uprising: Zionists Provoke Global Clash with Muslim World, 25.07.2017, https://www.thecommunists.net/worldwide/africa-and-middle-east/report-al-aqsa-25-7-2017/

RCIT and ISL: Israel Starts Ground Offensive: Defend Gaza! Defeat Israel’s War! Support the Palestinian Resistance! For a Workers’ and Popular International Campaign to Boycott Israel! Down with the Regimes which Collaborate with Israel! For a Free, Red Palestine! 22.7.2014, https://www.thecommunists.net/worldwide/africa-and-middle-east/joint-statement-defend-gaza/

Yossi Schwartz: Israel's War of 1948 and the Degeneration of the Fourth International, in: Revolutionary Communism, Special Issue on Palestine, No. 10, June 2013, www.thecommunists.net/theory/israel-s-war-of-1948-1

Yossi Schwartz: Israel’s Six-Day War of 1967. On the Character of the War, the Marxist Analysis and the Position of the Israeli Left, in: Revolutionary Communism No. 12, July/August 2013, http://www.thecommunists.net/theory/israel-s-war-of-1967/

Summary of the Program of the Internationalist Socialist League, February 2014, http://www.the-isleague.com/our-platform/

Michael Pröbsting: On some Questions of the Zionist Oppression and the Permanent Revolution in Palestine, in: Revolutionary Communism, Special Issue on Palestine, No. 10, June 2013, http://www.thecommunists.net/worldwide/africa-and-middle-east/permanent-revolution-in-palestine

RCIT: World Perspectives 2017: The Struggle against the React

ionary Offensive in the Era of Trumpism, Theses on the World Situation, the Perspectives for Class Struggle and the Tasks of Revolutionaries, 18 December 2016, Chapter IV. The Middle East and the State of the Arab Revolution, https://www.thecommunists.net/theory/world-perspectives-2017/part-4/

RCIT: Revolution and Counterrevolution in the Arab World: An Acid Test for Revolutionaries, 31 May 2015, http://www.thecommunists.net/theory/theses-arab-revolution/